# Shaquielle McKissic

Shaquielle O'Neal McKissic (Seattle, Washington, 8 d'agost de 1993) és un jugador de bàsquet nord-americà amb passaport de l'Azerbaidjan que des del 2020 juga a l'Olympiakos BC de l'A1 Ethniki. Amb 1,96 metres d'alçada, juga en la posició d'aler.

## Trajectòria esportiva
### Universitat

Després de jugar dos anys quan era juvenil al Community College d'Edmonds, on en la seva segona temporada va fer una mitjana de 22,5 punts i 9,9 rebots per partit, va continuar la seva carrera esportiva universitària com a jugador dels Sun Devils de l'Universitat Estatal d'Arizona, en el qual va jugar altres dues temporades a on va fer una mitjana de 10,8 punts, 5,0 rebots, 2,2 assistències i 1,5 robatoris de pilota per partit.

### Professional

Després de no ser triat al draft de l'NBA de 2015, al juliol d'aquest any va signar el seu primer contracte professional amb el Victòria Libertas de Pesaro de la sèrie A de la lliga italiana de bàsket. Després de disputar nou partits, en els quals va fer una mitjana de 15,9 punts i 5,2 rebots, va deixar l'equip a finals de novembre, perquè va rebre una bona oferta del Changwon LG Sakers, equip de la lliga coreana, amb el qual va signar contracte una setmana després. Allí va acabar la temporada fent una mitjana de 16,1 punts i 5,2 rebots per partit.
El juny de 2016 va tornar a Europa per fitxar per l'Uşak Sportif de la Lliga turca de bàsquet.
El juny de 2017 va fitxar per l'Herbalife Gran Canària de la Lliga ACB per una temporada. Al desembre club i jugador van arribar a un acord per rescindir el contracte després d'acusar el seu entrenador, Luís Casimiro d'agressió.
Després d'acabar la temporada al BC Avtodor Saratov rus, al juliol de 2018 va signar contracte amb el Gaziantep BŞB S.K. turc.

## Personal

El juny de 2017, McKissic va rebre el passaport azerbaijanès i és membre de la selecció de bàsquet de l'Azerbaidjan. Tot i això, la lliga ACB no el va acceptar com a jugador comunitari.

## Referències

* ↑ thesundevils.com Shaquielle McKissic Bio, consultado en 14 de març de 2017
* ↑ sports-reference.com Shaquielle McKissic Stats, consultat el 14 de març de 2017
* ↑ sportando.com Vuelle Pesaro: ufficiale la firma del rookie Shaquielle McKissic, consultat el 14 de març de 2017
* ↑ realgm.com Shaquielle McKissic at Realgm, consultat el 14 de març de 2017
* ↑ sportando.com Shaquielle McKissic to leave Libertas Pesaro after tonight's game, consultat el 14 de març de 2017
* ↑ sportando.com Shaquielle McKissic signs in South Korea with LG Sakers, consultat el 14 de març de 2017
* ↑ sportando.com Shaquielle McKissic inks with Usak Sportif, consultat el 14 de març de 2017
* ↑ gigantes.com l Granca ficha al anotador Shaq McKissic Arxivat 2017-12-12 a Wayback Machine., consultat el juny de 2017
* ↑ Palmas, La Provincia-Diario de Las. «Shaquielle McKissic ya está en Gran Canaria» (en castellà). [Consulta: 19 novembre 2019].
* ↑ ACB.com Shaquielle McKissic deja de ser jugador del Herbalife Gran Canaria. Arxivat 2019-04-02 a Wayback Machine., consultat el 6 de desembre de 2017
* ↑ «Shaquielle McKissic acusa de agresión a su entrenador en el Gran Canaria» (en castellà), 04-12-2017. [Consulta: 19 novembre 2019].
* ↑ sportando.basketball Shaquielle McKissic signs with Gaziantep Arxivat 2018-07-22 a Wayback Machine., consultat el 22 de juliol de 2018
* ↑ «Eurobasket 2017 (SLOVENIJA ŠAMPIONI GREMO SLOVENCI EL ALTAR DE SUNARA) - Página 27 - Foros ACB.COM». Arxivat de l'original el 2023-06-16. [Consulta: 19 novembre 2019].
* ↑ Maestro, Javier. «Pasaportes: el CSD y la ACB no admiten los de McKissic y Caner-Medley pero sí el de Landesberg | Encestando.es» (en castellà). [Consulta: 19 novembre 2019].

## Enllaços externs

* Bio en thesundevils.com
* Ficha en realgm.com
* Ficha en tblstat.net
* Ficha en legabasket.it Arxivat 2016-03-04 a Wayback Machine.
* Ficha en ACB.com Arxivat 2017-09-21 a Wayback Machine.